#### KISKŐRÖS VÁROS POLGÁRMESTERE

#### ELŐTERJESZTÉS

(a Képviselő-testület 2019. június 6.-i rendkívüli ülésére)

**TÁRGY:** **A KISKŐRÖSI RÓNASZÉKI FÜRDŐ ÜZEMELTETÉSÉNEK ÁTADÁSA A KŐRÖSSZOLG NONPROFIT KFT. RÉSZÉRE**

Kiskőrös Város Önkormányzata a tulajdonában lévő Kiskőrösi Strandfürdő, Tanuszoda és Kemping üzemeltetésére 2015. július 1. napján, közbeszerzési eljárás keretében elnyert szolgáltatóval koncessziós szerződést kötött. A szerződés 2019. július 31. napján lejár. Az üzemeltetés során nyújtott szolgáltatások, az üzemeltetési költségek és a víziközművek bizonytalan jogi sorsa miatt megvizsgáltuk, hogy a létesítmény hatékonyabb és biztonságosabb üzemeltetésű lenne önkormányzati tulajdonban lévő üzemeltetővel.

Az előkészítési munkálatok, amelyek magunkban foglalják a munkajogi intézkedéseket, szerződéses jogviszonyok vizsgálatát, a műszaki kérdéseket, közüzemek, hatósági engedélyek átvételét, nagyon időigényesek, ezért egy ilyen nagyméretű létesítmény jövőbeli üzemeltetésről megfelelő határidőben kell dönteni.

A KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Kft. (továbbiakban: KŐRÖSSZOLG NONPROFIT KFT.) mind szakmailag, mind tárgyi eszközzel való felszereltségében rendelkezik azokkal az adottságokkal, amelyekkel képes ellátni a fürdőüzemeltetési szolgáltatásokat. A többi önkormányzati feladatellátás átadásához hasonlóan közfeladatellátási szerződésbe foglaltan, annak kidolgozását követően a Képviselő-testület dönt.

A fentiek alapján javaslom, hogy a Képviselő-testület a határozat-tervezetben foglaltak szerint döntsön.

**Kiskőrös, 2019. június 4.**

**Domonyi László sk.**

**polgármester**

**HATÁROZAT-TERVEZET**

Kiskőrös Város Képviselő-testülete

1. egyetért azzal, hogy a tulajdonában lévő Kiskőrösi Termálfürdő, Tanuszoda és Kemping létesítményt a KŐRÖSSZOLG NONPROFIT KFT. közfeladatellátási szerződés keretében üzemeltesse.
2. felhatalmazza a polgármestert, hogy az átadás-átvételhez kapcsolódó szükséges előkészítő intézkedéseket és jognyilatkozatokat megtegye.

**Határidő:** azonnal

**Felelős:** polgármester